ઉત્તર ગુજરાતનાં અંબાજીથી લઈને દક્ષિણ ગુજરાતનાં ઉમરગામ સુધીનાં સાડા ચાર હજાર ગામોમાં વસતા લગભગ ૯૦ લાખ આદિવાસીઓ સામાન્ય રીતે કોંગ્રેસની પરંપરાગત વોટબેંક રહી છે. પૂર્વ મુખ્યમંત્રી અમરસિંહ ચૌધરી, પૂર્વ કેન્દ્રીય મંત્રી નારણ રાઠવા, તુષાર ચૌધરી, પૂર્વ સાંસદ પ્રભા તાવીયાડ, ધારાસભ્ય અશ્વિન કોટવાલ વગેરે કોંગ્રેસનાં ચર્ચિત નેતાઓ રહ્યાં છે પરંતુ અમરસિંહનાં નિધન બાદ આ સમુદાય પર કોંગ્રેસની પક્કડ ઢીલી પડી છે.